wickkiey/tamil-wikipedia-markdown huggingface dataset:
# லோரி வில்மோட்

** லோரி வில்மோட்** (*Lorrie Wilmot*, பிறப்பு: சூன் 1 1943, இறப்பு: பிப்ரவரி 29 2004), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 147 முதல்தர துடுப்பாட்டப் போட்டிகளிலும், 34 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1960-1989 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
லோரி வில்மோட் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
# கிரிஸ் வில்கின்ஸ்


** கிரிஸ் வில்கின்ஸ்** (*Chris Wilkins*, பிறப்பு: சூலை 31 1944, இறப்பு: அக்டோபர் 1 2018), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 198 முதல்தர துடுப்பாட்டப் போட்டிகளிலும், 91 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1962/63-1982/83 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  

## வெளி இணைப்பு
கிரிஸ் வில்கின்ஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# சவுரவ் வேர்மா


** சவுரவ் வேர்மா** (*Saurabh Verma *, பிறப்பு: நவம்பர் 4 1981), அமெரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு இருபது20 போட்டியில் கலந்து கொண்டுள்ளார். 2010 ல், அமெரிக்க அணியின் இருபது20 துடுப்பாட்டப் போட்டியில் பங்குகொண்டார்.  

## வெளி இணைப்பு
சவுரவ் வேர்மா - கிரிக்இன்ஃபோவில் இருந்து, விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
# கேரி பால்லன்ஸ்

** கேரி பால்லன்ஸ்** (*Gary Ballance*, பிறப்பு: நவம்பர் 22 1989, அமெரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 25 முதல்தர துடுப்பாட்டப் போட்டிகளிலும், 17 ஏ-தர துடுப்பாட்டப் போட்டிகளிலும், 22 இருபது20 போட்டிகளிலும் கலந்து கொண்டுள்ளார். 2008 - 2011 ஆண்டுகளில், அமெரிக்க அணியின் முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.  

## வெளி இணைப்பு
பால்லன்ஸ் - கிரிக்இன்ஃபோவில் இருந்து, விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
# முதிரம்

சங்ககாலத்து **முதிரமலை** இக்காலத்தில் முதுமலை என்னும் பெயருடன் விளங்குகிறது.  

குமணன் என்னும் வள்ளல் சங்ககாலத்தில் இதன் அரசன். இவனது தம்பி இளங்குமணன் அண்ணனிடமிருந்து நாட்டைப் பறித்துக்கொண்டான். குமணன் இந்த முதிரமலைக் காட்டில் தலைமறைவாக வாழ்ந்துவந்தபோதுதான் பெருஞ்சித்திரனார் என்னும் புலவர் குமணனைக் கண்டு தன் வறுமைநிலையை விளக்கிப் பாடிப் பரிசில் வேண்டினார். புலவர்க்குத் தரத் தன்னிடம் ஒன்றும் இல்லாமையால் குமணன் தன் தலையை வெட்டிக்கொண்டுபோய்த் தம்பியிடம் கொடுத்துப் பரிசில் பெற்றுக்கொள்ளுமாறு புலவர் கையில் தன் வாளைக் கொடுத்தான். புலவர் வாளை உடனே வாங்கிக்கொண்டார். அவ்வாறு வாங்காவிட்டால் குமணன் தன் வாளால் தானே தன் தலையை வெட்டிக்கொண்டிருப்பான்.  

குமணன் வாள் தந்த செய்தியைப் புலவர் இளங்குமணனிடம் கூறி அவனை நாணுமாறு செய்தார். இளங்குமணன் மனந் திருந்திப் பெருஞ்சித்திரனாரின் வறுமையைப் போக்கினான்.  

முதுமை > முது = முதிர்ச்சி > முதிர் < முதிரம்.  

## அடிக்குறிப்பு
# பால் (இலக்கணம்)

**பால்** என்பதற்கு பகுப்பு/பிரிவு என்று பொருள். இலக்கண நூல்கள் மக்கள் போன்ற உயர்திணையை மூன்று பாலாகவும் (பகுப்புகளாகவும்) அஃறிணையை இரண்டு பாலாகவும் பிரித்துக் காட்டியுள்ளன.  

## அஃறிணைக்குரிய பால்கள்
அஃறிணைக்குரிய பால்கள் இரண்டு வகைப்படும்.அவை,  
1. ஒன்றன் பால்
1. பலவின்பால்
ஆகும்.  

## பாலுக்குரிய ஈறுகள்(விகுதிகள்)
பாலின் தன்மை இத்தகையது எனக் காட்டுபவை ஈறுகளாகும். இவை பெரும்பாலும் வினைச் சொற்களில் வரும் ஈறுகளையே குறிக்கும்.  
### ஆண்பால்
**ன**கர ஈறுகள் ஆண்பாலை உணர்த்தும்.  

**எ.கா**:  

அவ**ன்**, இவ**ன்**, வந்தா**ன்.**  

### பெண்பால்
**ள**கர ஈறுகள் பெண்பாலை உணர்த்தும்  

**எ.கா**:  

அவ**ள்**, இவ**ள்**, வந்தா**ள்.**  
### பலர்பால்
**அர்**, **ஆர்** என்பன பலர்பாலை உணர்த்தும்  

**எ.கா**:  

அ**வர்**, இவ**ர்**, உண்**டார்.**  
### ஒன்றன்பால்
**து**, **று**, **டு** என்பன ஒன்றன்பாலை உணர்த்தும்.  

**எ.கா**:  

வந்த**து**, தாவிற்**று**, குறுந்தாட்**டு** (குறுகிய காலை உடையது.).  

### பலவின்பால்
**அ**, **ஆ** , **வ** என்பன பலவின்பாலை உணர்த்தும்  

**எ.கா**:  

ஓடி**ன**, மேய்ந்த**ன**, உண்**ணா**, திண்**ணா**, உண்கு**வ**, தின்கு**வ**  

## ஈறுகள் பொருந்தாத பெயர் சொற்கள்
பெயர்ச் சொற்களில் வரும். ஈறுகளில் சில பொருந்தா  

**எ.கா**:  

**மக்கள்** - ள் ஈறு பெற்றாலும் பெண்பாலைக் குறிக்காது.  

**அலவன்**(நண்டு) - ன் ஈறு பெற்றாலும் ஆண்பாலைக் குறிக்காது.  

**தாயார்**, **தாய்மார்** - அர், ஆர் ஈறு பெற்றாலும் பலர்பாலைக் குறிக்காது.  

## பேடியும் தெய்வமும்
பால் வகையில் அடங்காத ஆண்தன்மை திரிந்த உயர்திணைக்கும், பெண்தன்மை திரிந்த உயர்திணைக்கும் தனியே ஈறு கிடையாது அதுபோல திணை யில் அடங்காத தெய்வத்துக்கும் தனியே ஈறு கிடையாது  
## மேற்கோள்

தொல்காப்பியம் . சொல்லதிகாரம். கிளவியாக்கம்-சேனாவரையம்
# ரோன்


**ரோன்** (*Rhone*, , ; ; Walliser German: *Rotten*) சுவிச்சர்லாந்து நாட்டில் உருவாகி அங்கிருந்து தென்கிழக்கு பிரான்ஸ் வழியாக ஓடும் ஆறு. ஐரோப்பாவின் முக்கிய ஆறுகளில் ஒன்றாக உள்ளது. மத்தியதரைக்கடலில் கலக்கும் முன் அதன் முகத்துவாரம் அருகே பெரிய ரோன் மற்றும் சிறிய ரோன் என இரண்டு கிளை ஆறுகளாகப் பிரிகின்றது.
# அல்போன்சோ தாம்ஸ்


** அல்போன்சோ தாம்ஸ்** (*Alfonso Thomas*, பிறப்பு: பிப்ரவரி 9 1977), தென்னாப்பிரிக்க அணியின் முன்னாள் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 120 முதல்தர துடுப்பாட்டப் போட்டிகளிலும், 143 ஏ-தர துடுப்பாட்டப் போட்டிகளிலும், ஒரு இருபது20 போட்டியிலும் கலந்து கொண்டுள்ளார். 1998/99-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.வலதுகை மட்டையாளர் மற்றும் வலதுகை மித வேகப் பந்துவீச்சாளரான இவர் *ச்டிலெய்டு ஸ்டிரைக்கர்ஸ் , தாக்கா கிளாடியேட்டர்ஸ், டால்பின்ஸ், நார்த் வெஸ்ட், நார்தர்ன்ஸ், பெர்த் ஸ்கார்சர்ஸ், புனே வாரியர்ஸ்,சாமர்செட், சஃபோர்ட்சயர், டைடன்ஸ் மற்றும் மேற்கு மாகாணத் துடுப்பாட்ட அணி* ஆகிய அணிகளுக்காக விளையாடியுள்ளார். சூன் 2014 இல் கவுண்டி வாகையாளர் தொடரில் சசெக்ஸ் அணிக்கு எதிரான போட்டியில் இவர் நான்கு பந்துகளில் நான்கு இலக்குகளைக் கைப்பற்றினார். இருபது20 ஓவர் போட்டிகளில் டெத் ஓவரினை வீசியதன் மூலம் இவர் பரவலாக அறியப்பட்டார்.  

## துடுப்பாட்ட வாழ்க்கை

### உள்ளூர்ப் போட்டிகள்
1998ஆம் ஆண்டுகளில் முதல் தரத் துடுப்பாட்டப் போட்டிகளில் இவர் அறிமுகமனார். அப்போது கேப்டவுனில் நடைபெற்ற போட்டியில் இவர் மேற்குமாகாண ஆ அணிக்காக அறிமுகமானார். தனது முதல் மூன்று போட்டிகளில் இவர் இரண்டு இலக்குகளைக் கைப்பற்றினார். பின்பு நார்த் வெஸ்ட்டிற்கு இடம் பெயர்ந்ததால் இவர் 2000 ஆம் ஆண்டு வரை எந்த முத்ல்தரத் துடுப்பாட்டப் போட்டிகளிலும் விளையாடவில்லை. பின்பு நார்த் வெஸ்ட் மற்றும் சூப்பர் ஸ்போர்ட் தொடர்களில் இவர் விளையாடினார். குடெங் அணிக்கு எதிரான போட்டியில் இவர் 120 ஓட்ட்ஙகளை விட்டுக் கொடுத்து ஆறு இலக்குகளைக் கைப்பற்றினார். இதுவே அவரின் சிறந்த முதல்தரப் பந்துவீச்சு ஆகும். மேலும் அதற்கு இரண்டு போட்டிகளுக்குப் பிறகு தனது முதல் நூறு ஓட்டங்களை அடித்தார். அந்தப் போட்டியில் பத்தாவது வீரராக களம் இறங்கிய இவர் இறுதிவரை ஆட்டமிழக்காமல் 106* ஓட்டங்களை எடுத்தார். கார்த் ட்ர்ர் உடன் இணைந்து 174 ஓட்டங்களை எடுத்தார். இதன்மூலம் பத்தாவது இணை எடுத்த அதிகபட்ச ஓட்டம் எனும் சாதனை படைத்தார்.  

தாமஸ் 2001/02 ஆம் ஆண்டுகளில் நடைபெற்ற போட்டிகளில் சிறப்பான ஆட்டத் திறனை வெளிப்படுத்தினார்.போலந்து, மேற்கு மாகாணம், மற்றும் கிரிகாலாந்து மேற்கு. ஆகிய அநிது அணிகளுக்கு எதிரான போட்டிகளில் மூன்று ஆட்டப் பகுதிகளில் இவர் ஐந்து இலக்குகளைக் கைப்பற்றினார். இவர் ஹாங் காங் சர்வதேச துடுப்பாட்ட போட்டித் தொடரில் ஹாங்காங் அணிக்கு எதிரான போட்டியில் இவர் நான்கு ஓட்டங்களை விட்டுக் கொடுத்து இரண்டுஇலக்குகளைக் கைப்பற்றினார். அந்தத் தொடரில் இவர் மொத்தமாக 35 இலக்குகளைக் கைப்பற்றினார். அவரின் பந்துவீச்சு சராசரி 22.14 ஆக இருந்தது. மேலும் அந்தத் தொடரில் அதிக இலக்குகளைக் கைப்பற்றிய நார்த்வெஸ்ட்பந்து வீச்சாளர்களில் முதலிடம் பெற்றார். 2003 ஆம் ஆண்டுஇல் இவர் மூன்று முதல்தரத் துடுப்பாட்டப் போட்டிகளில் மட்டுமே விளையாடினார். 2003 ஆம் ஆண்டில் இவர் நார்தெர்ன்சுக்கு இடம்பெயர்ந்தார். பின் சூப்பர் ஸ்போர்ட் தொடர்களில் இவர் விளையாடினார். 2003 -04 ஆம் ஆண்டுகளில் நடைபெற்ற அந்தத் தொடரில் எட்டு போட்டிகளில் விளையாடி இவர் 36 இலக்குகளைக் கைப்பற்றினார். தனது முதல் போட்டியில் மூன்று இலக்குகளைக் கைப்பற்றிய இவர் மூன்று கேட்சுகளையும் பிடித்து எதிரணியினை 173 ஓட்டங்களில் ஆட்டமிழக்கச் செய்ய உதவினார். மேலும் அவரின் பிற்கால சக சாமர்செட் வீரரான சேர்ல் விலூபை முதல் ஆட்டப் பகுதியில் 56 ஓட்டங்களை விட்டுக் கொடுத்து ஏழு இலக்குகளைக்யும் இரண்டாவது ஆட்டப் பகுதியிம் 56 ஓட்டங்க:ளை விட்டுக் கொடுத்து நான்கு இலக்குகளையும் கைப்பற்றினார். மேலும் ஆட்ட்நாயகன் விருதினையும் பெற்றார்.
# பிரெட் தாம்சன்

** பிரெட் தாம்சன்** (*Brett Thompson*, பிறப்பு: அக்டோபர் 9 1987, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 2006 ல், முதல்தர துடுப்பாட்டப் போட்டியில் பங்குகொண்டார்.  

## வெளி இணைப்பு
பிரெட் தாம்சன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# பிரெட்டி டர்னர்

** பிரெட்டி டர்னர்** (*Freddy Turner *, பிறப்பு: மார்ச்சு 18 1914, இறப்பு: செப்டம்பர் 12 2003), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1931-1942 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
பிரெட்டி டர்னர் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# கெல்லி ஸ்மட்ஸ்

** கெல்லி ஸ்மட்ஸ்** (*Kelly Smuts *, பிறப்பு: சனவரி 20 1990), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளிலும், 24 ஏ-தர துடுப்பாட்டப் போட்டிகளிலும், ஒரு இருபது20 போட்டியிலும் கலந்து கொண்டுள்ளார். 2009/10-2010/11 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  

## வெளி இணைப்பு
கெல்லி ஸ்மட்ஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# ஜீன் சைம்ஸ்

** ஜீன் சைம்ஸ்** (*Jean Symes*, பிறப்பு: நவம்பர் 13 1986, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 50 முதல்தர துடுப்பாட்டப் போட்டிகளிலும், 48 ஏ-தர துடுப்பாட்டப் போட்டிகளிலும், 11 இருபது20 போட்டிகளிலும் கலந்து கொண்டுள்ளார். 2005 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  

## வெளி இணைப்பு
ஜீன் சைம்ஸ் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# டோனி ஸ்டீவார்ட்

** டோனி ஸ்டீவார்ட்** (*Tony Steward*, பிறப்பு: சூன் 27 1941, இறப்பு: மே 4 2002), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 முதல்தர துடுப்பாட்டப் போட்டிகளில் கலந்து கொண்டுள்ளார். 1964-1967/68 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
டோனி ஸ்டீவார்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
# டெரெக் கார்லெ

** டெரெக் கார்லெ** (*Derek Carle*, பிறப்பு: சூலை 12 1973, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1993 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டியில் பங்குகொண்டார்.  

## வெளி இணைப்பு
டெரெக் கார்லெ - கிரிக்கட் ஆக்கைவில் இருந்து  
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# ஜேம்ஸ் கார்ஸ்

** ஜேம்ஸ் கார்ஸ்** (*James Carse*, பிறப்பு: திசம்பர் 13 1958, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 60 முதல்தர துடுப்பாட்டப் போட்டிகளிலும், 21 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1977-1993 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.  

## வெளி இணைப்பு
ஜேம்ஸ் கார்ஸ் - கிரிக்இன்ஃபோவில் இருந்து  
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# உந்தத்திறன் ஒப்பளவு

**உந்தத்திறன் ஒப்பளவு ** (moment magnitude scale, சுருக்கி **MMS**; குறியீடு: **M<sub>W</sub>**) நிலநடுக்கங்கள் வெளிப்படுத்தும் ஆற்றல் அடிப்படையில் அவற்றின் அளவை மதிப்பிடும் ஓர் நிலநடுக்கவியல் அளவையாகும். நில நடுக்கத்தின் நில அதிர்வு உந்தத்திறனைக் கொண்டு இந்த ஒப்பளவு கணக்கிடப்படுகிறது; நில அதிர்வு உந்தத்திறன் புவியின் இறுக்கத்தினை சராசரி பாறையடர்த்தி இடைவெளியில் நகர்வின் அளவு மற்றும் நகர்ந்த புவிப்பரப்பு இவற்றால் பெருக்கிப் பெறுவதாகும். 1930களின் ரிக்டர் அளவிற்கு (M<sub>L</sub>) மாற்றான ஒன்றாக 1970களில் உருவாக்கப்பட்டது. இவற்றின் சூத்திரங்கள் வெவ்வேறானவையாக இருந்தபோதும் இந்தப் புதிய ஒப்பளவு பழையதின் வழக்கமான தொடர்ச்சியான அளவு மதிப்புகளை தக்க வைத்துக் கொண்டுள்ளது. இந்த ஒப்பளவே தற்போது ஐக்கிய அமெரிக்க நிலப்பொதியியல் அளவீடு அமைப்பால் அண்மைக்கால பெரும் நிலநடுக்கங்களை மதிப்பிட பயன்படுத்துகிறது. .  

## வரைவிலக்கணம்
உந்தத்திறன் ஒப்பளவு <math>M_\mathrm{w}</math>, என்பதால் குறிக்கப்படுகிறது, இங்கு <math>\mathrm{w}</math> என்பது செய்யப்பட்ட பொறிமுறை வேலை ஆகும். பரிமாணமில்லா எண்ணான உந்தத்திறன் <math>M_\mathrm{w}</math> பின்வருமாறு வரையறுக்கப்படும்:  

:<math>M_\mathrm{w} = {\frac{2}{3}}(\log_{10}M_0 - 16.0),</math>  

இங்கு <math>M_0</math> நிலநடுக்கம் சார்ந்த உந்தத்தின் அளவு. இது தைன் செண்டிமீட்டர்களில் (10<sup>−7</sup>&nbsp;நியூ.மீ) தரப்படும்.
# மூவலூர்



**மூவலூர்** சிற்றூர் தமிழ்நாட்டின் மயிலாடுதுறை மாவட்டத்தில் மயிலாடுதுறை ஊராட்சி ஒன்றியத்தைச் சேர்ந்த ஊராட்சி ஆகும். இது மயிலாடுதுறையிலிருந்து கும்பகோணம் செல்லும் சாலையில் 2 கி.மீ. தொலைவில் அமைந்துள்ளது. கல்வெட்டுகளில் *ஜெயங்கொண்ட சோழ வளநாட்டு திருவழுந்தூர் நாட்டு திருமூவலூர்* என்று குறிப்பிடப்படுகிறது. இங்கு பத்தாம் நூற்றாண்டில் கட்டப்பட்டுள்ள மங்களாம்பிகை உடனுறை மார்க்கசகாயேசுவரர் கோவில் பாடல் பெற்ற தலமாகும். முழுமுதற்கடவுள் மூவரும் வழிபட்ட தலமாகையால் "மூவர் ஊர்" என்பது திரிந்து *மூவலூர்* எனவாயிற்று என்பாரும் உளர்.  

தேவதாசி முறையினை ஒழிக்கப் பாடுபட்ட தமிழ்ப் பெண்ணியவாதி மூவலூர் ராமாமிர்தம் இச்சிற்றூரைச் சேர்ந்தவர்.
# செஃபாஸ் சுவா


** செஃபாஸ் சுவா** (*Cephas Zhuwao*, பிறப்பு: திசம்பர் 15 1984, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியிலும் 18 முதல்தர துடுப்பாட்டப் போட்டிகளிலும், 32 ஏ-தர துடுப்பாட்டப் போட்டிகளிலும், ஐந்து இருபது20 போட்டிகளிலும் கலந்து கொண்டுள்ளார். இவர் 2008 ல், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.  

பாக்கித்தான் அகாதமி அணிக்கு எதிராக சிறப்பாக விளையாடிய போதிலும், அக்டோபர் 2008 இல் ஜிம்பாப்வே தேசிய அணிக்கு இவர் எதிர்பாராத தேர்வாக இருந்தார்.  

இவர் கனடா தேசியத் துடுப்பாட்ட அணிக்கு எதிராக கனடாவில்2008 நடந்த இருபது20 தொடரில் அறிமுகமானார். தொடக்க வீரராக விளையாடிய இவர் பன்னிரண்டு ஓட்டங்களை மட்டுமே எடுத்தார்.
# வீரைவேண்மான் வெளியன் தித்தன்

**வீரை வேண்மான் வெளியன் தித்தன்** என்பவன் வீரை என்னும் ஊரையாண்ட வேளிர் குலத்தவனாவான் (குழாத்தவன் ஆவான்)  

முதுகூத்தனார் என்னும் புலவர் இவன் மாலையில் முரசில் விளக்கேற்றி வைத்ததைக் குறிப்பிடுகிறார் .  

**வரலாற்றுக் கோணத்தில் இதனை இப்பகுதியிலுள்ள திருவண்ணாமலைத் தீபத்தோடு ஒப்பிட்டுப் பார்க்கவேண்டிய நிலை உள்ளது. சிவன் வரலாற்று அக்கினித்தலம் எனல் வேறுவகை.**  

வீரை வெளியனார், வீரை வெளியன் தித்தனார் என்னும் புலவர்கள் சங்ககாலத்தவர்.  

இந்தப் புலவர்களின் பெயர்களில் அரசன் பெயரில் உள்ள 'வேண்மான்' (வேள் மகன்) என்னும் குறிப்பு இல்லை.  

எனவே இந்தப் புலவர்களை அரசன் எனக் கருத இடமில்லை.  

இவர்களது பெயரில் உள்ள **வீரை** என்பது ஊர்ப்பெயர் எனக் கொண்டால் அதனை இக்காலத்தில் சேலம் மாவட்டத்தில் உள்ள வீரகனூர் எனக் கருதலாம்.  

;காண்க  
:தித்தன்  
:வெளியன்  
:வெளிமான்  
:வேண்மான்  

## அடிக்குறிப்பு
# எரிக் சலூக்கா

** எரிக் சலூக்கா** (*Erick Chauluka*, பிறப்பு: செப்டம்பர் 9 1983, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 41 முதல்தர துடுப்பாட்டப் போட்டிகளிலும், 27 ஏ-தர துடுப்பாட்டப் போட்டிகளிலும், ஆறு இருபது20 போட்டிகளிலும் கலந்து கொண்டுள்ளார். இவர் 2002/03-2010/11 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.  

## வெளி இணைப்பு
எரிக் சலூக்கா - கிரிக்க்ட் ஆக்கைவில் இருந்து  
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# தட்டுப் புவிப்பொறை உள்ளிடை நிலநடுக்கம்

(since 1974). This zone of intense earthquake activity is located deep in the interior of the North American plate.]]  
**தட்டுப் புவிப்பொறை உள்ளிடை நிலநடுக்கம் ** (intraplate earthquake) என்பது தட்டுப் புவிப்பொறை ஒன்றினுள்ளே நிகழும் நிலநடுக்கம் ஆகும். இதற்கு எதிராக இரு புவிப்பொறைகளின் எல்லையில் நிகழும் நிலநடுக்கம் தட்டுப் புவிப்பொறையிடை நிலநடுக்கம் என்றழைக்கப்படுகிறது.  

புவிப்பொறைகளின் விளிம்பில் ஏற்படும் நிலநடுக்கங்களை விட ஒரு புவிப்பொறையின் உள்ளேயே நிகழும் இவ்வகை நிலநடுக்கங்கள் அரிதானவை. இருப்பினும் பெரும் புவிப்பொறை உள்ளிடை நிலநடுக்கங்கள் பெரும் சேதத்தை விளைவிக்கக்கூடியன. இத்தகைய நிலப்பகுதி நிலநடுக்கங்களுக்கு பழக்கப்படாதிருப்பதாலும் கட்டிடங்கள் நில அதிர்வுகளுக்கு ஏற்ப வடிவமைக்கப்படாதிருப்பதாலும் மிகுந்த சேதம் விளைகிறது. குறிப்பிடத்தக்க எடுத்துக்காட்டுகளாக குசராத்தில் 2001ஆம் ஆண்டு ஏற்பட்ட நிலநடுக்கம், 1812ஆம் ஆண்டின் நியூ மாட்ரிட் நில நடுக்கம், 1886ஆம் ஆண்டின் சார்லஸ்டன் நிலநடுக்கம் ஆகியவற்றைக் குறிப்பிடலாம்.
# சாமு சிபாபா

** சாமு சிபாபா** (*Chamu Chibhabha*, பிறப்பு: செப்டம்பர் 6 1986, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 59 ஒருநாள் பன்னாட்டுத் துடுப்பாட்டப் போட்டிகளிலும் 60 முதல்தர துடுப்பாட்டப் போட்டிகளிலும், 114 ஏ-தர துடுப்பாட்டப் போட்டிகளிலும், 13 இருபது20 போட்டிகளிலும் கலந்து கொண்டுள்ளார். இவர் 2002/03-2010/11 ஆண்டுகளில், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.  

## வெளி இணைப்பு
l சாமு சிபாபா - கிரிக்க்ட் ஆக்கைவில் இருந்து  
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# கோளவுரு

| <></> | <></> |  |
| --- | --- | --- |
| *தட்டைக் கோளவுரு* | *நெட்டைக் கோளவுரு* | } |
வடிவவியலில் **கோளவுரு**(*spheroid*) அல்லது **நீள்வட்டச் சுழலுரு**(*ellipsoid of revolution*) என்பது ஒரு நீள்வட்டத்தை அதன் பேரச்சு அல்லது சிற்றச்சைப் பொறுத்து சுழற்றுவதால் கிடைக்கும் இருபடிப் பரப்பாகும். இரு சமமான அரைவிட்டங்கள் கொண்ட நீள்வட்டத்திண்மமாகவும் கோளவுருவைக் கருதலாம்.  

நீள்வட்டமானது அதன் பேரச்சைப் பொறுத்து சுழலும்போது கிடைக்கும் கோளவுரு நெட்டைக் கோளவுரு எனப்படும். இது ரக்பி கால்பந்தாட்டத்தில் பயன்படுத்தப்படும் பந்தைப் போன்று இருக்கும். சிற்றச்சைப் பொறுத்துச் சுழலும் போது கிடைக்கும் கோளவுரு தட்டைக் கோளவுரு என்றும் அழைக்கப்படுகிறது. நீள்வட்டத்திற்குப் பதில் வட்டம் சுழல்வதால் கிடைக்கும் திண்மம் கோளமாகும்.  

பூமியின் சுழற்சி மற்றும் அதன் ஈர்ப்பு சக்தியால் அதன் வடிவம் கிட்டத்தட்ட கோளவுருவாக (அச்சுகளில் சிறிதளவு தட்டையாக்கப்பட்ட) இருக்கிறது. இதனால்தான் நிலப்பட வரைவியலில் பூமியின் வடிவமானது கோளமாக இல்லாமல், தட்டையான கோளவுருவாக தோராயமாக எடுத்துக் கொள்ளப்படுகிறது. தற்போதைய *உலக புவிக்கோளுரு முறை*யில்(World Geodetic System) பூமியானது, நிலநடுக்கோட்டில் 6,378.137 கி.மீ. மற்றும் துருவங்களில் 6,356.752 கி.மீ. ஆரங்களுடைய (தோராயமாக) கோளவுருவாகக் கருதப்படுகிறது.  

## சமன்பாடு

மையம், "y" ஆதியிலும் *z* -அச்சைப் பொறுத்து சுழற்சியும் உடைய கோளவுருவின் சமன்பாடு:  

:<math>\(\frac{x}{a}\)^2+\(\frac{y}{a}\)^2+\(\frac{z}{b}\)^2 = 1\quad\quad\hbox{ or }\quad\quad\frac{x^2+y^2}{a^2}+\frac{z^2}{b^2}=1</math>  

இங்கு *a* –நடுக்கோட்டில், கிடைநிலையான குறுக்கு ஆரம்; *b* -செங்குத்தான துணை ஆரம் ஆகும்.  

## மேற்பரப்பு
### நெட்டைக் கோளவுருவின் மேற்பரப்பு

:<math>2\pi\(a^2+\frac{a b \alpha}{\sin(\alpha)}\)</math>  

இங்கு <math>\alpha=\arccos\(\frac{a}{b}\)</math>, நெட்டைக் கோளவுருவின் கோண மையதொலைத்தகவு;  
<math>e=\sin(\alpha)</math>, சாதாரண மையதொலைத்தகவு  

### தட்டைக் கோளவுருவின் மேற்பரப்பு

:<math>2\pi\[a^2+\frac{b^2}{\sin(\alpha)} \ln\(\frac{1+ \sin(\alpha)}{\cos(\alpha)}\)\]</math>  

இங்கு <math>\alpha=\arccos\(\frac{b}{a}\)</math>, தட்டைக் கோளவுருவின் கோண மையதொலைத்தகவு.  

## கன அளவு
கோளவுருவின்(இரண்டு வகையும்) கனஅளவு:  

:<math>\frac{4}{3}\pi a^2b \approx 4.19\, a^2b</math>.  
*A*=2*a* என்பது நடுக்கோட்டு விட்டமாகவும் *B*=2*b* என்பது துருவ விட்டமாகவும் இருந்தால் கனஅளவு:  

:<math>\frac{1}{6}\pi A^2B \approx 0.523\, A^2B</math>.  

## வளைவு
கோளத்தைத் துணையலகுகளில் எடுத்துக் கொண்டால்:  

:<math> \vec \sigma (\beta,\lambda) = (a \cos \beta \cos \lambda, a \cos \beta \sin \lambda, b \sin \beta);\,\!</math>  

இங்கு <math>\beta\,\!</math> அகலாங்கையும் <math>\lambda\,\!</math> நெட்டாங்கையும் குறிக்கும்.  

மேலும்:  
: <math>-\frac{\pi}{2}<\beta<+\frac{\pi}{2}\,\!</math>  
:<math>-\pi<\lambda<+\pi\,\!</math>, எனில்,  

கோளவுருவின் *காசியன் வளைவு*(Gaussian curvature):  
:<math> K(\beta,\lambda) = {b^2 \over (a^2 + (b^2 - a^2) \cos^2 \beta)^2};\,\!</math>  

*சராசரி வளைவு*:(mean curvature)  

:<math> H(\beta,\lambda) = {b (2 a^2 + (b^2 - a^2) \cos^2 \beta) \over 2 a (a^2 + (b^2 - a^2) \cos^2 \beta)^{3/2}}.\,\!</math>  

இரு வளைவுகளும் நேர்ம மதிப்பாக இருக்கும். எனவே கோளவுருவின் மேல் அமையும் ஒவ்வொரு புள்ளியும் நீள்வட்டப்புள்ளியாக இருக்கும்.
# ஆவியர்

**ஆவியர்** என்போர் சங்க காலக் குடிமக்களில் ஒரு சாரார். இவர்கள் வாழ்ந்த ஊர் ஆவினன்குடி என வழங்கப்பட்டது. ஆவின் நன்குடி என்பது குற்றமொன்றில்லாத ஆயர் நற்குடியைக் குறிக்கும். இவர்கள் பசுக்களைப் பாதுகாக்கும் இடையர் குடியினர் ஆவர். இவர்கள் மிகுந்த உடல் வலிமை, வீரம், பகைவரை அச்சுறுத்தும் தோற்றம் ஆகியவற்றைக் கொண்டு விளங்கினராம்.  

இவர்களது அரசன் ஆவிக்கோ, ஆவியர் பெருமகன் என்றெல்லாம் குறிப்பிடப்படுகிறான். முருகன் நற்பேர் ஆவி என்பவன் இவர்களில் குறிப்பிடத் தக்கவன். வையாவி என்பது இம்மக்கள் வாழ்ந்த மற்றொரு பகுதி. இப்பகுதி அரசன் வையாவிக்கோ என்றும், வையாவிக்கோமான் என்றும் குறிப்பிடப்படுகின்றனர். வையாவிக்கோப் பெரும்பேகன் வேளாவிக்கோமான் பதுமன் ஆகியோர் இப்பகுதியை ஆண்ட மன்னர்களில் குறிப்பிடத் தக்கவர்கள்.  

பதிற்றுப்பத்து நான்காம் பத்தின் பாட்டுடைத் தலைவன் களங்காய்க்கண்ணி நார்முடிச் சேரல். இவனது தந்தை இரண்டாம் பத்தின் தலைவன் சேரலாதன். தாய் வேளாவிக்கோமான் பதுமன் என்பானின் தேவி.  
பதிற்றுப்பத்து ஆறாம் பத்தின் தலைவன் ஆடுகோடுபாட்டுச் சேரலாதன். இவனது தந்தை குடக்கோ நெடுஞ்சேரலாதன். தாய் வேளாவிக் கோமான் என்பவனின் தேவி.  

தேவி என்னும் சொல்லைச் சங்கப் பாடல்களைத் தொகுத்தவர்கள் அரசன் மகள் இளவரசியைக் குறிக்கும் வகையில் இங்கு பயன்படுத்தியுள்ளனர். இச்சொல்லை மனைவியைக் குறிக்கப் பயன்படுத்தும்போது பூதபாண்டியன் தேவி பெருங்கோப்பெண்டு என்று விளங்கும் வகையில் குறிப்பிட்டுள்ளனர். கோப்பெருந்தேவி என்று பாண்டியன் மனைவியைச் சிலப்பதிகாரம் குறிப்பிடுகிறது.  

## அடிக்குறிப்பு
# பின்னத்தூர் அ. நாராயணசாமி ஐயர்


**பின்னத்தூர் அ. நாராயணசாமி ஐயர்** (1862 செப்டம்பர் 10 - 1914 சூலை 30]), தமிழறிஞர்; உரையாசிரியர்; நினைவாற்றல் கலைஞர்; கவிஞர்; தமிழாசிரியர். மொழிபெயர்ப்பாளர்.  

## பிறப்பு
திருவாரூர் மாவட்டம் திருத்துறைப்பூண்டி வட்டத்தில் உள்ள பின்னத்தூர் என்னும் சிற்றூரில் அப்பாசாமி ஐயர் என்னும் வேங்கடகிருட்டிணன் – சீதாலட்சும் இணையருக்கு மூத்தமகனாக 1862 செப்டம்பர் 10 ஆம் நாள் பிறந்தார். இவருக்கு பெற்றோர் இட்ட இயற்பெயர் இலட்சுமி நாராயண அவதானிகள் என்பது ஆகும். இவருக்கு மூன்று தம்பிகளும் மூன்று தங்கைகளும் இருந்தனர்.  

## கல்வி
நாராயணாசாமி தனது தொடக்கக்கல்வியை கிருட்டிணாபுரம் முத்துராம பாரதியரின் திண்ணைப்பள்ளியில் பெற்றார். தமிழ் இலக்கண, இலக்கியங்களை மறைக்காட்டில் தங்கியிருந்த ஈழத்துப் புலவர் பொன்னம்பலம் பிள்ளை என்பவரிடம் கற்றார்.  

## பணி
இவர் 1899 ஆம் ஆண்டு முதல் 1914 ஆம் ஆண்டு வரை கும்பகோணம் உயர்நிலைப் பள்ளியில் தமிழாசிரியராகப் பணியாற்றினார்.  

## உரை
இவர் சங்க இலக்கியத்தில் ஒன்றான நற்றிணைக்கு உரை எழுதி இருக்கிறார். ==  
1. நீலகண்டேசுரக் கோவை
1. இடும்பாவன புராணம்
1. இறையனாற்றுப்படை
1. சிவபுராணம்
1. சிவகீதை
1. நரிவிருத்தம்
1. மாணாக்கராற்றுப்படை (1900)
1. இயன்மொழி வாழ்த்து
1. தென்றில்லை (தில்லைவளாகம்) உலா
1. தென்றில்லைக் கலம்பகம்
1. பழையது விடு தூது
1. மருதப்பாட்டு
1. செருப்பு விடு தூது
1. தமிழ் நாயக மாலை
1. களப்பாழ்ப் புராணம்
1. இராமாயண அகவல்
1. அரதைக்கோவை
1. வீர காவியம்
1. வன்மீகரும் தமிழும்
## மறைவு
நாராயணசாமி நீரிழிவு நோயால் அவதிப்பட்டு பின்னத்தூரில் 1914 சூலை 30 ஆம் நாள் மறைந்தார்.  

## சான்றடைவு
# பொதினி

**பொதினி** என்னும் சங்ககால ஊர் இக்காலத்தில் பழனி என்னும் பெயருடன் விளங்குகிறது. ஆறு மலைமுகடுகளைக் கொண்டது ஆனைமலை. அவற்றுள் ஒரு முகடு பொதினி.  

இதனைத் தலைநகராகக் கொண்டு ஆண்ட சங்ககால மன்னன் முருகன். பொதினி நகரில் வைரக் கற்களுக்குப் பட்டை தீட்டும் தொழில் நடைபெற்று வந்தது.  

பொதினி குன்றம் மகளிர் மார்பக முகடு போல் பொலிவுடன் திகழ்ந்தது. அத்துடன் பொன்வளம் கொழிக்கும் ஊராகவும் விளங்கிற்று. இதன் அரசன் நெடுவேள் ஆவி. நெடுவேள் ஆவி என்பது முருகன் பெயர்களில் ஒன்று. இப்பெயரைக் கொண்டவன் இந்த அரசன். மற்றும் வையாவிக்கோப் பெரும்பேகன், வேளாவிக்கோமான் பதுமன் ஆகியோரும் இவ்வூர் ஆவியர் குடிமக்களின் அரசன்.  

சங்ககால ஓவியங்கள் ஆண்டிப்பட்டி மலை, பழனியில் கண்டுபிடிக்கப்பட்டன.  

## அடிக்குறிப்பு
# குறுநில மன்னர்கள்

சங்ககால தமிழகத்தில் வேந்தர், வேளிர்களை அடுத்து நிலையில் குறுநில மன்னர்கள் இருந்தனர். இக்குறுநில மன்னர்கள் வேந்தர்கள் ஆட்சிக்கு உட்பட்டு அவர்களுக்கு வரி செலுத்துபவராகவும், அவர்கள் அரசியலில் தாமும் பங்கேற்று, போர்காலங்களில் வேந்தர்களுக்கு படைத்தலைவராகவும் இருந்தனர். இனக்குழுவின் பொதுப் பெயரால் சுட்டப்படும் குடிகள் பல இருந்தனர். அவர்கள் எயினர், கங்கர், கட்டியர், கள்ளர், குறவர், கோசர், தொண்டையர், அருவாளர், பாணர், பொதுவர், மழவர்.  

## பாண்டிநாட்டு குறுநில மன்னர்கள்

1. நாஞ்சில் நாட்டு வல்வேல் கந்தன்
1. மோகூர் மன்னன் பழையன்
1. கண்டீரக்கோப்பெருநள்ளி
1. வேங்கைமார்பன்
1. கடியநெடுவேட்டுவன்
1. அதிகன்
1. முதுகுடி மன்னர்கள்
1. அகுதை
1. இரணியன்

## சேரநாட்டு குறுநில மன்னர்கள்

1. அறுகை
1. கடலன்
1. மூவன்
1. குமணன்
1. கழுவுள்
1. தாமான் தோன்றிக்கோன்
1. ஓரி
1. அதியமான் நெடுமான் அஞ்சி
1. அதியமான் பொகுட்டெழினி
1. மலையமான் திருமுடிக்காரி
1. மலையமான் சோழிய ஏனாதி திருக்கண்ணன்
1. மல்லிக்கிழான் காரியாதி
1. ஏறைக்கோன்
1. பிட்டங்கொற்றன்
1. பிண்டன்
1. தலையூர் காளிங்கரையர்
1. பொன்னர் சங்கர்
1. கொண்கானம் கிழான் நன்னன் உதியன்

## சோழநாட்டு குறுநில மன்னர்கள்

1. அழிசி
1. விச்சிக்கோ
1. விச்சிக்கோ நன்னன்
1. அன்னி
1. பொறையாற்றுக் கிழான் நற்றேர்ப்பெரியன்
1. பரதவர் கோமான் மத்தி
1. கண்ணனெழினி
1. அகுதை
1. அவியன்
1. கரும்பனூர் கிழான்
1. ஓய்மானாட்டு நல்லியக்கோடன்
1. ஓய்மான் வில்லியாதன்
1. தொண்டைமான் இளந்திரையன்
1. ஆதனுங்கன்
1. கள்வர் கோமான் புல்லி
1. கட்டி

## முதலாம் குலோத்துங்கன் காலத்தில்

குலோத்துங்கனுக்குத் திறை தந்தவர் எந்தெந்த நாட்டவர், நகரத்தவர், இனத்தவர் என்று கலிங்கத்துப் பரணி பாடல்கள் கூறுகின்றன.  
அவற்றின் அகரவரிசை  

- இலாடர்
- ஐயணர்
- கங்கர்
- கச்சியர்
- கடம்பர்
- கராளர்
- கவிந்தர்
- கன்னடர்
- காடவர்
- காரிபர்
- குச்சரர்
- குணத்தர்
- குத்தர்
- குருக்கர்
- குலிங்கர்
- கூபகர்
- கைதவர்
- கொங்கர்
- கோசலர்
- சயிந்தர்
- சவுந்தியர்
- சாவகர்
- சிங்களர்
- செய்யவர்
- சேகுணர்
- சேதியர்
- சேவணார்
- துமிந்தர்
- துருக்கர்
- துளும்பர்
- தென்னவர்
- பல்லவர்
- மச்சர்
- மந்திரர்
- மயிந்தர்
- மராடர்
- மாகதர்
- மாளுவர்
- மிலேச்சர்
- யாதவர்
- வங்கர்
- வடகர்
- வத்தவர்
- வித்தர்
- விராடர்
- வில்லவர்

## மேற்கோள்
# விக்கிப்பீடியா:தமிழ்த் தட்டச்சு/நரையம்

## வழுக்கள்

| 1 | தட்டச்சு முறை மாற்றும் வழி Control M வேலைசெய்யவில்லை | -- | -- | -- | -- | அனைத்தும் | மேக் | 31026 | Control M வேலை செய்கிறது என கூறுகின்றனர்.Command M தான் சிறுதுசெய்யுமாம். "எனக்கு வேலைசெய்கிறது" என வழுவை தீர்த்துள்ளனர் |
| --- | --- | --- | --- | --- | --- | --- | --- | --- | --- |
| 2 | ஒற்றெழுத்து இரட்டிக்கிறது | எழுத்துப்பெயர்ப்பு | ammaa | அம்மா | அம்ம்ம்மா | அனைத்தும் | அனைத்தும் | 31025 |  |
| 3 | ஆங்கிலம், தமிழ் இரண்டு எழுத்தும் வருகிறது | எழுத்துப்பெயர்ப்பு | ahin | அக்ன்ல் | அaகhனiலn | குரோம் மட்டும் | விண்டோஸ் | குரோமில் வெறு தட்டச்சு பொறி நீட்டிப்புகளை நிறுவிதால், இரண்டும் இணைந்து செயல்பட்டது. உலாவியின் நீட்டிப்புகள் நிறுவல் நீக்கினால் இவ்வழு நீங்கும். |  |
| 4 | கூட்டெழுத்து வரவில்லை | தமிழ் 99 | akkq | அம்மா | அமமா | Mozilla/5.0 (Macintosh; U; Intel Mac OS X 10.4; en-US; rv:1.9.2.22) Gecko/20110902 Firefox/3.6.22 மட்டும் | மாக் ஓஸ் 10.4.11 | 31033 | "எனக்கு வேலைசெய்கிறது" என வழுவை தீர்த்துள்ளனர் |
| 5 | Shift + m = / | தமிழ் 99 | Shift + m | ர | ர | அனைத்தும் | அனைத்தும் | 31141 | } |

## பாமினி
| 1 | * (asterisk) | ழூ |
| --- | --- | --- |
| 2 | = | ஸ்ரீ |
| 3 | i | $2ை |
| 4 | n | $2ெ |
| 5 | N | $2ே |
| 6 | _ (underscore) | $2ூ (only for ஜ், ஷ், ஸ், ஹ்) |
| 7 | { | $2ு (only for ஜ், ஷ், ஸ், ஹ்) |
| 8 | } | $2ூ (று, நு, லு, னு, து, ணு என்பனவற்றின் பின் மாத்திரம்) |
| 9 | + (plus) | $2ூ (ஙு, ஞு, வு, யு, பு ஆகியவற்றின் பின் மாத்திரம்) |
| 10 | ~ | ' |
| 11 | ெ, ே, ை ஆகிய ஒருங்குறிகள் உடைகின்றன. |  |

Related bug here  

## தமிழ்99
Friends,  

I started testing today this Tamil99 in Tamil Wikipedia while in Firefox 7.0.1 on Ubuntu 10.04 OS. Found so far the following bug:  

On pressing an Akara-consonant 3 times or more, that is in cases of udanilai meimmayakam | உடனிலை மெய்ம்மயக்கம்- for example:  

For the sake of this discussion say the key for க is referred to as <key_h> (because in qwerty keyboard the key for h is used for Tamil99 க ) then  

<key_h><key_h><key_h> should yield க்கக whereas the keymap here tested yields க்க்க  

<key_h><key_h><key_h><key_h> should yield க்கக்க whereas the keymap here tested yields க்க்க்க  

The further repetitions of the keystrokes should also yield the same alternating pattern. That is as per the following:  

i) When number of keystrokes is odd (greater or equal to 3) the last two akara-consonants remain akara-consonants (examples க்கக, க்கக்கக .....)  

ii) When the number of keystrokes is even (greater or equal to 2) then the penultimate akara-consonant gets pulli. (examples: க்க, க்கக்க, க்கக்கக்க .....)  

Please note for the other meimmayakkam - that is ஒத்திசைவு மெய்ம்மயக்கம் cases this bug is not seen - examples: ங்கங, ங்கங்க, ஞ்சஞ, ஞ்சஞ்ச, ....  

--கா. சேது 03:35, 15 அக்டோபர் 2011 (UTC)
# எம்மி விருது



**எம்மி விருது ** (Emmy Award), பெரும்பாலும் **எம்மி** என்றே அறியப்படும் விருது அமெரிக்கத் தொலைக்காட்சி நிகழ்ச்சித் தயாரிப்புத் துறையில் மனமகிழ்ச்சி நிகழ்ச்சிகளை குவியப்படுத்திய ஓர் விருதாகும். இது திரைப்படங்களுக்கான அகாதமி விருது மற்றும் இசைக்கான கிராமி விருது போன்றது.  

தொலைக்காட்சியின் பல்வேறு துறைகளில் இந்த விருது வழங்கப்படுகிறது. வழங்கப்படும் விருதின் துறையைப் பொறுத்த விழாக்களில் ஆண்டின் பல்வேறு காலகட்டங்களில் ஆண்டின் முழுமையும் வழங்கப்படுகிறது. இவற்றில் கூடுதலாக ஊடகங்களின் கவனத்தை ஈர்ப்பவை *முதன்மைநேர எம்மிக்கள்* (மாலை 7 மணி முதல் 10 மணிவரை ஒளிபரப்பப்படும் நிகழ்ச்சிகளுக்குரியவை) மற்றும் *பகல்நேர எம்மிக்களாகும்*. மற்ற பிற எம்மிக்கள் விளையாட்டு எம்மி விருது, செய்தி மற்றும் ஆவணமாக்கல் எம்மி விருது, வணிக மற்றும் நிதிய நிகழ்ச்சிகளுக்கான எம்மி விருது, அமெரிக்காவிற்கு வெளியே தயாரிக்கப்பட்ட நிகழ்ச்சிகளுக்கான பன்னாட்டு எம்மி விருது, தொழில்நுட்பம் மற்றும் பொறியியலுக்கான எம்மி விருது ஆகியனவாகும். தவிர மாநில மற்றும் உள்ளூர் திறமையை பாராட்டி வட்டார எம்மி விருதுகளும் வழங்கப்படுகின்றன.  

மூன்று ஒன்றுக்கொன்று தொடர்புடைய ஆனால் தனித்த அமைப்புகள் எம்மி விருதுகளை வழங்குகின்றன: தொலைக்காட்சி கலை & அறிவியல் அகாதமி (ATAS), தேசிய தொலைக்காட்சி கலை மற்றும் அறிவியல் அகாதமி (NATAS), மற்றும் பன்னாட்டு தொலைக்காட்சி கலை & அறிவியல் அகாதமி. ஒவ்வொன்றும் குறிப்பிட்ட எம்மி விருதுகளை நிர்வகிக்க பொறுப்பானவையாக உள்ளன.
# கந்தன் (சங்ககால அரசன்)

**நாஞ்சில் நாட்டு வல்வேல் கந்தன்** பாண்டி நாட்டு குறுநில மன்னர்கள் வம்சத்தைச் சேர்ந்தவனாவான். இவனே நாஞ்சில் பொருநன் எனவும், நாஞ்சில் தென்குமரி தமிழ் குறவர் மன்னாக வல்வேல் கந்தன் என்ற நாஞ்சில் வள்ளுவன் எனவும் குறிக்கப்படுகிறான். இவன் மறக்கொள்கை மிக்க குடிவரவில் வந்தவனாகவும், பாண்டிய வேந்தன் மீது உரிமையுற்று நின்றதாகவும் மருதநிலநாகனார் குறிப்பிடுகிறார்.<sup>புறம் 139</sup>  

## மேற்கோள்
# இடுப்புவார்


**இடுப்புவார்** என்பது ஆங்கிலத்தில் *பெல்ட்*(Belt - Apparel) என அழைக்கப்படும் இடுப்பில் அணியும் ஒரு தோலால் ஆன அல்லது தடிமனான துணி வகையால் ஆன ஒரு இடுப்பு அணிகலன் ஆகும். பெரும்பாலும் ஆண்களால் உபயோகிக்கப்படும் இந்த இடுப்புவாரின் முக்கிய நோக்கம் இடுப்பில் அணியும் துணிவகைகள் இடுப்பில் நன்கு பற்றிக் கொள்ள உதவுவது ஆகும்.
# கடலன்

**கடலன்** சங்ககாலக் குறுநில மன்னர்களில் ஒருவன்.  

வங்கக் கடல் ஓரமாக இருந்த விளங்கில் என்னும் ஊரைத் தலைநகராகக் கொண்டு இவன் ஆண்டுவந்தான்.  

இவன் சிறந்த வள்ளல்.  

இவனது ஆட்சிக்காலத்தில் இவனது தலைநகர் விளங்கில் கண்ணைப் போல அழகுடன் திகழ்ந்தது. இவன் ஒரு போரில் தன்னை வேற்படையுடனும், யானைப்படையுடனும் தாக்கிய பகைவரை முறியடித்திருக்கிறான்.  

இவன் காலத்திலோ, இவனுக்குப் பின்னரோ சேரமான் மாந்தரஞ்சேரல் இரும்பொறை விளங்கில் நகரைச் சூறையாடியிருக்கிறான்.  
## அடிக்குறிப்பு
# தாமான் தோன்றிக்கோன்

**தாமான் தோன்றிக்கோன்** சேர நாட்டு குறுநில மன்னர்கள் வம்சத்தில் வந்தவனாவான். இவன் தற்கால கரூர் பக்கத்திலுள்ள தான்தோன்றி மலையையும் அதைச் சுற்றியுள்ள பகுதிகளையும் ஆண்டவன்.  

ஐயூர் முடவனார் என்னும் புலவர் கிள்ளிவளவன் தவிர எந்த மன்னனிடமும் கையேந்த மாட்டேன் என உறுதி மொழி எடுத்திருந்தார். ஒரு தடவை அவர் மாட்டுவண்டியில் சென்று கொண்டிருந்த போது அவ்வண்டியின் காளை இறந்து விட, அதை அறிந்த தாமான் தோன்றிக்கோன் அந்த புலவரின் உறுதி மொழியை மனதில் வைத்து அப்புலவர் கேட்கும் முன்னரே காளைகள் பூட்டிய வண்டியையும், என்னிலடங்கா பசுக்களையும் தானமாகக் கொடுத்தான். அவ்வுள்ளம் கண்டு நெகிழ்ந்த புலவர் அவனை சிறப்பித்து பாடிய பாடல் புறநானூற்றின் 399ஆவது பாடலாகும்.  

## மேற்கோள்
# வைஜெயந்திமாலா



**வைஜெயந்திமாலா பாலி** (*Vyjayanthimala Bali*, பிறப்பு: ஆகத்து 13, 1933) இந்திய நடிகையும் பரதநாட்டியக் கலைஞரும், கர்நாடக சங்கீத கலைஞரும், இந்திய அரசியல்வாதியும் ஆவார். ஏறக்குறைய இருபது ஆண்டுகள் திரைப்படத் துறையில் பணியாற்றியுள்ளார். தென்னிந்தியாவிலிருந்து அகில இந்திய அளவில் புகழ் பெற்ற முதல் நடிகை இவர்.  

## ஆரம்ப கால வாழ்க்கை
வைஜெயந்திமாலா சென்னையில் திருவல்லிக்கேணியில் பார்த்தசாரதி திருக்கோயிலின் அருகில் வசித்த வைதீக ஐயங்கார் வகுப்பை சேர்ந்த பிராமண குடும்பத்தில் பிறந்தார். இவரது தாயார் வசுந்தராதேவியும் 1940களில் புகழ்பெற்ற ஒரு பழம்பெரும் தமிழ் நடிகை ஆவார். இவரது தந்தையார் பெயர் எம். டி. ராமன். வைஜயந்தி தனது பள்ளிப் படிப்பை செக்ரடு ஹார்ட் மேல்நிலை பள்ளி, ப்ரசெண்டசன் கான்வென்ட், சர்ச் பார்க், ஆகிய பள்ளிகளில் முடித்தார். இவர் குரு வழுவூர் ராமையா பிள்ளையிடம் சிறுவயதிலேயே பரதநாட்டியம் பயின்றார். மேலும் மனக்கல் சிவராஜா அய்யர் என்பவரிடம் கர்நாடக சங்கீதமும் பயின்றார். இவர் தனது அரங்கேற்றதினை தனது 13வது வயதிலேயே முடித்தார்.  

இவர் சமன்லால் பாலி என்பவரை மணமுடித்த பின்பு நடிப்பதை நிறுத்திக்கொண்டு சென்னைக்கு குடிபெயர்ந்துவிட்டார். இவர்களுக்கு சுசிந்திர பாலி என்கிற மகன் உண்டு. வைஜயந்திமாலா தனது சுயசரிதையை 2007ஆம் ஆண்டு வெளியிட்டார்.  

## திரைப்படத் துறையில்
### நடித்த தமிழ்த் திரைப்படங்கள்
- வஞ்சிக்கோட்டை வாலிபன்
- இரும்புத்திரை
- சித்தூர் ராணி பத்மினி
- தேன் நிலவு
- மர்ம வீரன்

## அரசியல் வாழ்க்கை

1984இல் முதல் முறையாக வைஜெயந்திமாலா மக்களவை தேர்தலில் அகில இந்திய காங்கிரசு கட்சியின் சார்பில் தென் சென்னை மக்களவைத் தொகுதி போட்டியிட்டார். மீண்டும் 1989இல் வைஜெயந்திமாலா தேர்தலில் போட்டியிட்டார். இவரை எதிர்த்து திராவிட முன்னேற்ற கழகத்தின் சார்பில் ஆலடி அருணா போட்டியிட்டார். இந்த தேர்தலிலும் இவர் தன்னை எதிர்த்து போட்டியிட்ட வேட்பாளரை 1.25 லட்சம் ஓட்டுகள் வித்தியாசத்தில் வென்றார்.  

பின்னர் இவர் 1993 ஆம் ஆண்டு மாநிலங்களவை உறுப்பினராகப் பரிந்துரைக்கப்பட்டார். 1999-இல், அவர் இந்திய தேசிய காங்கிரசு கட்சியியிலிருந்து விலகினார். இக்கட்சியின் தலைவர் சோனியா காந்திக்கு இவர் எழுதிய கடிதத்தில், பதவி விலகியதற்கான காரணத்தையும் இவர் குறிப்பிட்டுள்ளார். அதாவது “இராஜீவ் காந்தியின் மறைவுக்குப் பிறகு கட்சி தன் உறுதியான கொள்கைகளிலிருந்து விலகிச் செல்வதை வேதனையுடன் பார்த்துக் கொண்டிருப்பதால், கட்சி அதன் அடிமட்டத் தொடர்பை இழந்துவிட்டது. நேர்மையான கட்சித் தொண்டர்கள் தொடர்ந்து புறக்கணிக்கப்படுவதை தினம் தினம் பார்க்கவும்" எனத் தெரிவித்திருந்தார். பின்னர், வைஜயந்திமாலா 6 செப்டம்பர் 1999 அன்று பாரதிய ஜனதா கட்சியில் சேர்ந்தார்.  

## பெருமை
வைஜெயந்திமாலா இந்தியத் திரைப்படத்துறையில் மிகச்சிறந்த நடிகைகளில் ஒருவராகக் கருதப்படுகிறார். 2022-இல், இவர் அவுட் லுக் இந்தியாவின் "75 சிறந்த இந்தித் திரைப்பட நடிகைகள்" பட்டியலில் இடம்பிடித்தார். 1950கள் மற்றும் 1960களில் அதிக சம்பளம் வாங்கும் நடிகைகளில் ஒருவரான வைஜெயந்திமாலா, 1954 முதல் 1967 வரை இந்தியாவின் "சிறந்த நடிகைகள்" பட்டியலில் இடம்பெற்றார். மேலும் ஆறு ஆண்டுகள் (1958-1959, 1961-1964) பட்டியலில் முதலிடத்தில் இருந்தார். இந்தியன் எக்சுபிரசுசின் ஆருஷி ஜெயின், இவரை இந்திய திரைப்படத்துறையின் "முதல் பெண் பெரும் நட்சத்திரம்" என்று அழைத்தார், மேலும் அவர் மூன்று தொழில்களை ஆண்டதாகவும், முதல் "பான்-இந்தியா" நட்சத்திரம் என்றும் கூறினார். 2007-இல், வைஜெயந்திமாலா "பிணைப்பு... ஒரு நினைவு” எனும் தனது நினைவுக் குறிப்பை வெளியிட்டார்.
# மூவேளை செபம்


**மூவேளை செபம்** (Angelus Prayer) என்பது கத்தோலிக்க கிறிஸ்தவர்களின் இறைவேண்டல் முறைகளில் ஒன்றாகும். கடவுள் மனிதரானதை மையப்படுத்தி, மீட்பு வரலாற்றில் இயேசு கிறிஸ்து மற்றும் அன்னை மரியாவின் பங்களிப்பை நினைவுபடுத்தும் செபமாக இது அமைந்துள்ளது. காலை, நண்பகல், மாலை ஆகிய மூன்று வேளைகளில் செபிக்கப்படுவதால், இது மூவேளை செபம் என்று அழைக்கப்படுகிறது.  

## செபத்தின் வரலாறு
கி.பி.14ஆம் நூற்றாண்டின் தொடக்கத்தில், அன்னை மரியாவுக்கு வணக்கமாக மூவேளை செபம் செபிக்கும் பழக்கம் மக்களிடையே தோன்றியது. காலை, நண்பகல், மாலை ஆகிய மூன்று வேளைகளிலும் இந்த செபத்தை செபிப்பதற்கு நினைவூட்ட ஆலய மணிகளின் ஓசையை எழுப்பும் முறையும் வழக்கத்துக்கு வந்தது. முதலில், ஆலய மணி ஓசையைக் கேட்டதும் மூன்று முறை மங்கள வார்த்தை செபத்தை செபிக்கும் பழக்கம் மட்டுமே இருந்தது.  

திருத்தந்தை 22ம் ஜான் (1316-1334), மூவேளை செபத்தை தவறாமல் செபிக்குமாறு கிறிஸ்தவர்களுக்கு அறிவுரை வழங்கினார். மேலும் 1318 மற்றும் 1327ஆம் ஆண்டுகளில், மூவேளை செபம் செபிப்போருக்கு திருத்தந்தை 22ம் ஜான் சில ஆன்மீக பலன்களை அறிவித்தார். பிற்காலத்தில் சில மாற்றங்களைக் கண்ட இந்த செபமுறை, 17ஆம் நூற்றாண்டில் தற்போதைய நிலையை அடைந்ததாக நம்பப்படுகிறது.  

## பொதுவான மூவேளை செபம்

கிறிஸ்தவ திருவழிபாட்டு ஆண்டில், பாஸ்கா காலம் தவிர மற்ற காலங்களில் பின்வரும் மூவேளை செபம் செபிக்கப்படுகிறது.  
:ஆண்டவருடைய தூதர் மரியாவுக்குத் தூதுரைத்தார்.  
:மரியா தூய ஆவியாரால் கருவுற்றார். (1 மங்கள வார்த்தை செபம்)  

:இதோ ஆண்டவரின் அடிமை.  
:உமது சொற்படியே எனக்கு நிகழட்டும். (1 மங்கள வார்த்தை செபம்)  

:வாக்கு மனிதர் ஆனார்.  
:நம்மிடையே குடிகொண்டார். (1 மங்கள வார்த்தை செபம்)  

:கிறிஸ்துவின் வாக்குறுதிகளுக்கு நாங்கள் தகுதி பெறும்படி /  
:இறைவனின் தூய அன்னையே / எங்களுக்காக வேண்டிக்கொள்ளும்.  

**மன்றாடுவோமாக:** இறைவா! / உம் திருமகன் மனிதர் ஆனதை / உம்முடைய வானதூதர் வழியாக / நாங்கள் அறிந்திருக்கிறோம். / அவருடைய பாடுகளினாலும் இறப்பினாலும் / நாங்கள் உயிர்ப்பின் மாட்சி பெற / உமது அருளைப் பொழிவீராக./ எங்கள் ஆண்டவராகிய இயேசு கிறிஸ்து வழியாக / உம்மை மன்றாடுகிறோம்./ ஆமென்.  

## பாஸ்கா கால மூவேளை செபம்

கிறிஸ்தவர்கள், இயேசுவின் உயிர்ப்பையும் விண்ணேற்றத்தையும் கொண்டாடும் பாஸ்கா காலத்தில் பின்வரும் மூவேளை செபம் செபிக்கப்படுகிறது.  
:விண்ணக அரசியே! மனம் களிகூரும். அல்லேலூயா.  
:ஏனெனில் இறைவனைக் கருத்தாங்கும் பேறு பெற்றீர். அல்லேலூயா.  

:தாம் சொன்னபடியே அவர் உயிர்த்தெழுந்தார். அல்லேலூயா.  
:எங்களுக்காக இறைவனை மன்றாடும். அல்லேலூயா.  

:கன்னி மரியே! அகமகிழ்ந்து பூரிப்பு அடைவீர். அல்லேலூயா.  
:ஏனெனில் ஆண்டவர் உண்மையாகவே உயிர்த்தெழுந்தார். அல்லேலூயா.  

**மன்றாடுவோமாக:** இறைவா / உம்முடைய திருமகனும் எங்கள் ஆண்டவருமாகிய இயேசு கிறிஸ்துவின் உயிர்த்தெழுதலால் / உலகம் மகிழத் திருவுளம் கொண்டீரே! / அவருடைய அன்னையாகிய கன்னி மரியாவின் பரிந்துரையால் / நாங்கள் நிலை வாழ்வின் பெரு மகிழ்வில் பங்கு பெற / அருள் புரியும். / எங்கள் ஆண்டவராகிய இயேசு கிறிஸ்து வழியாக / உம்மை மன்றாடுகிறோம். / ஆமென்.  

## ஆதாரங்கள்
# குமட்டூர்

பதிற்றுப்பத்து இரண்டாம் பத்து பாடல்களைப் பாடியவர் குமட்டூர்க் கண்ணனார். இதில் சேர வேந்தன் இமயவரம்பன் நெடுஞ்சேரலாதனை இவர் புகழ்ந்து பாடியுள்ளார். கண்ணனார் பாடிய இந்தப் பாடல்களுக்காக இந்தச் சேர வேந்தன் புலவருக்கு உம்பற்காடு என்னும் பகுதியிலுருந்த 500 ஊர்களைப் பிரமதாயமாகக் கொடுத்தான் என்று இப்பாடலுக்குப் பிற்காலத்தில் எழுதிச் சேர்க்கப்பட்ட பதிகம் கூறுகிறது.  

**குமட்டூர்** என்னும் ஊர் எங்கு இருந்தது எனப் புலப்படவில்லை. என்றாலும் இரண்டு இடங்களில் உள்ள கல்வெட்டுகள் குமட்டூர் பற்றிக் குறிப்பிடுகின்றன. ஒன்று ஆந்திர மாநிலம் குண்டூரில் உள்ள கல்வெட்டு. மற்றொன்று புதுக்கோட்டை மாவட்டம் சித்தன்னவாசல் கல்வெட்டு. இந்தக் கல்வெட்டு அசோகன் காலத்துப் பிராமி எனப்படும் தாமிழி எழுத்தில் உள்ளது.  

இந்தக் கல்வெட்டில் “யோமி நாட்டுக் குமட்டூர்” என்னும் குறிப்பு உள்ளது. இங்குள்ள சமணர் படுக்கைகளில் ஒன்று யோமிநாட்டுக் குமட்டூர் யிதனுக்குச் சித்துப்போக்கில் யிளையார் செய்த அதிட்டானம் என்னும் குறிப்பு உள்ளது.  

இந்த இரண்டு கல்வெட்டுகளையும் ஒப்பிட்டுப் பார்த்த அறிஞர்கள் இந்தக் குமட்டூர் ஓய்மானாட்டுக் குமட்டூர் என முடிவுசெய்கின்றனர். சித்தன்னவாசல் கல்வெட்டின் காலம் கி.மு. மூன்றாம் அல்லது இரண்டாம் நூற்றாண்டு. குண்டூர் கல்வெட்டு 11-ஆம் நூற்றாண்டு. குண்டூர் சங்ககால ஓய்மானாட்டின் ஒரு பகுதி. புலவர் குமட்டூர்க் கண்ணனார் இந்தக் குண்டூரைச் சேர்ந்தவர்.  
கள்ளில் ஆத்திரையனார் ஊரான கள்ளில் ஆந்திராவில் உள்ள கள்ளூர்.
# பிண்டன்

பிண்டன்  
**பிண்டன்** சேரநாட்டு குறுநில மன்னர்கள் வம்சத்தில் வந்தவன். இவனுடைய நாடு எதுவெனத் தகவல் இல்லை. ஆனால் இவன் கொண்கானத்து நன்னன் என்ற பக்கத்து நாட்டு மன்னனால் வெல்லப்பட்டான் என்பதால் இவன் நாடு சேரநாட்டெல்லைக்கு உட்பட்டிருந்ததை அறியலாம். இப்பிண்டன் படைவலிமை மிக்கவனாகவும், போர்வெறி உள்ளவனாகவும் அகப்பாடலில் குறிப்பிடப்பெறுகிறான்.  

இவனது வலிமை ஓர் உவமையால் விளக்கப்பட்டுள்ளது. சோழ அரசன் தித்தன் மகன் தித்தன் வெளியன். இவனது மரக்கலங்கள் கானலம்பெருந்துறைப் பகுதிக்குச் செல்வ வளத்துடன் வரும்போது சிறிய அளவினதாய இறால் மீனின் பெருங்கூட்டம் தாக்கிச் சாய்ப்பது போல இவனை தாக்கி அழிக்க வல்லவன். எனினும் இவன் படை சிதைக்கப்பட்டது. சிதைத்தவன் பாரம் என்னும் ஊரில் இருந்துகொண்டு, சந்தன மரத்தைக் காவல் மரமாகக் கொண்டு, ஏழில் மலையை அடுத்த பாழிச்சிலம்பு நாட்டை ஆண்டுவந்த நன்னன்.  
## அடிக்குறிப்பு
# கிரகாம் எட்வர்ட்ஸ்

** கிரகாம் எட்வர்ட்ஸ்** (* Graham Edwards *, பிறப்பு: செப்டம்பர் 19 1970, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1994 ல், சிம்பாப்வே முதல்தர துடுப்பாட்ட உறுப்பினராக முதல்தர துடுப்பாட்டப் போட்டியில் பங்குகொண்டார்.  

## வெளி இணைப்பு
கிரகாம் எட்வர்ட்ஸ்- கிரிக்கட் ஆக்கைவில் இருந்து  
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# எபூ எஸ்சோப்-ஆடம்

** எபூ எஸ்சோப்-ஆடம்** (* Eboo Essop-Adam *, பிறப்பு: நவம்பர் 16 1968, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியிலும், ஒன்பது முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1990-1996 ஆண்டுகளில், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.  

## வெளி இணைப்பு
எபூ எஸ்சோப்-ஆடம்- கிரிக்இன்ஃபோவில் இருந்து  
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# 1 (எண்)



**ஒன்று** (*1*) என்பது தமிழ் எண்களில் முதல் எண் 'க'வைக் குறிக்கும் சொல். இது ஒருமையையும், இறையுணர்வையும், வீடு பேற்றையும் குறிக்கும். 'ஒன்றே குலம் ஒருவனே தேவன்' என்ற பழமொழியின் இருந்து தமிழரின் கடவுள் கொள்கையை உணரலாம்.  

ஒன்றின் வேர்ச்சொல் 'ஒல்'. ஒல், ஒன், ஒன்று, ஒல்லுதல், பொருந்துதல் என்று பொருள். ஒன்று சேர்தல் என்பதால் ஒன்று என்றானது. ஒரு, ஓர் என்பது அதன் பெயரெச்சம் ஆகும்.  

## காரணி
ஒன்றின் நேர்க் காரணி 1 ஆகும்.  

## இயல்புகள்
- எந்த ஓர் எண்ணையும் ஒன்றால் பெருக்குவதால் பெறப்படும் விடையானது அவ்வெண்ணுக்குச் சமனாக இருக்கும்.
- ஒன்றானது முதலாவது முக்கோண எண்ணாகும்.
- ஒன்றானது முதலாவது சதுர எண்ணாகும்.
# டன்கன் பிளெட்சர்


** டன்கன் பிளெட்சர்** (* Duncan Fletcher*, பிறப்பு: செப்டம்பர் 27 1948), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஒருநாள் பன்னாட்டுத் துடுப்பாட்டப் போட்டிகளிலும் 111 முதல்தர துடுப்பாட்டப் போட்டிகளிலும், 53 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1983 ல், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.  

## வெளி இணைப்பு
டன்கன் பிளெட்சர்- கிரிக்இன்ஃபோவில் இருந்து  
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.  

en:Duncan Fletcher
# கெவின் டுயர்ஸ்

** கெவின் டுயர்ஸ்** (*Kevin Duers *, பிறப்பு: சூன் 30 1960), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஒருநாள் பன்னாட்டுத் துடுப்பாட்டப் போட்டிகளிலும் 30 முதல்தர துடுப்பாட்டப் போட்டிகளிலும், 50 ஒருநாள் பன்னாட்டுத் துடுப்பாட்ட போட்டிகளிலும் கலந்து கொண்டுள்ளார். இவர் 1984-1994 ஆண்டுகளில், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.  

## வெளி இணைப்பு
கெவின் டுயர்ஸ்- கிரிக்கட் ஆக்கைவில் இருந்து  
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# நைஜல் டோர்வார்ட்

** நைஜல் டோர்வார்ட்** (*Nigel Dorward*, பிறப்பு: பிப்ரவரி 4 1966), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1994/95-1995/96 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.  

## வெளி இணைப்பு
நைஜல் டோர்வார்ட்- கிரிக்கட் ஆக்கைவில் இருந்து  
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# கொலின் டி கிரான்ஹோம்



** கொலின் டி கிரான்ஹோம்** (*Colin de Grandhomme*, பிறப்பு: 22 ஜூலை 22 1986) என்பவர் சிம்பாப்வேயில் பிறந்த நியூசிலாந்து துடுப்பாட்டக்காரர் ஆவார். இவர் நியூசிலாந்து துடுப்பாட்ட அணிக்காக அனைத்து வகையான பன்னாட்டுப் போட்டிகளிலும் விளையாடி வருகிறார். பன்முகத் துடுப்பாட்டக்காரரான இவர் வலதுகை மட்டையாளரும் வலதுகை மிதவேகப் பந்துவீச்சாளரும் ஆவார்.  

## உள்ளூர்ப் போட்டிகள்
டி கிராண்ஹோம் சிம்பாப்வேயில் மணிக்கலாந்து துடுப்பாட்ட அணிக்காக தனது முதல் தரத் துடுப்பாட்டப் போட்டிகளில் அறிமுகமானார். இவர் 2006 முதல் மாநில வாகையாளர் துடுப்பாட்டத் தொடருக்காக இவர் ஆக்லாந்து ஏசஸ் அணிக்காக விளையாடியுள்ளார். டி கிராண்ட்ஹோம் 2004 ஆம் ஆண்டு பங்களாதேஷில் நடந்த 19 வயதுக்குட்பட்ட துடுப்பாட்ட உலகக் கோப்பையில் ஜிம்பாப்வே அணிக்காக விளையாடினார். 2017 ஆம் ஆண்டில், டி கிராண்ட்ஹோம் வார்விக்ஷயரில் சேர்ந்தார். தி ஓவலில் சர்ரே கவுண்டி மாகாண துடுப்பாட்ட அணிக்கு எதிரான காலிறுதி போட்டியில் நாட்வெஸ்ட் டி 20 பிளாஸ்ட் அணிக்காக 38 ரன்கள் இறுதிவரை ஆட்டமிழக்காமல் தனது அணியின் வெற்றிக்கு உதவினார்.  

மே 2018 இல், இவர் 2007 முதல் ஆக்லாந்துக்காக விளையாடிய பின்னர், 2018–19 பருவத்திற்கு முன்னதாக வடக்கு மாவட்டங்களுக்காக விளையாடுவதற்காக கையெழுத்திட்டார்.  

## பன்னாட்டுப் போட்டிகள்
டி கிராண்ஹோம் 11 பிப்ரவரி 2012 அன்று ஜிம்பாப்வேக்கு எதிரான ஒரு பன்னாட்டு இருபது அளவில் அறிமுகமானார். 2012 ஆம் ஆண்டில் தென் ஆப்ரிக்கத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் விளையாடினார். மார்ச் 3 இல் நடைபெற்ற போட்டியில் இவர் 36 பந்துகளில் 36 ஓட்டங்கள் எடுத்து ஆல்பி மோர்கலால் ரன் அவுட் ஆனார்.  

2016 ஆம் ஆண்டில் நியூசிலாந்துத் துடுப்பாட்ட அணி பாக்கித்தானில் சுற்றுப்பயணம் செய்து விளலுயாடியது. நவம்பரில் பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமானார். அசார்அலியை தனது முதல் தேர்வுத் துடுப்பாட்ட இலக்காக கைப்பற்றினார். இந்த போட்டியில், கிராண்ட்ஹோம் ஒரு அரைசதம் அடித்தார் மற்றும் தேர்வுத் துடுப்பாட்டப் போட்டியின் தனது முதல் ஆட்டப் பகுதியில் ஐந்து இலக்குகளை வீழ்த்தினார். இவர் தனது முதல்தேர்வுத் துடுப்பாட்டப் போட்டியில் ஐந்து இலக்குகளைக் கைப்பற்றிய நான்காவது நியூசிலாந்து வீரர் ஆனார்.  

2 டிசம்பர் 2017 அன்று , மேற்கிந்திய தீவுகளுக்கு எதிராக, டி கிராண்ட்ஹோம் தனது முதல் தேர்வுத் துடுப்பாட்ட நூரு ஓட்டங்களை எடுத்தார். 71 பந்துகளில் இவர் நூறு ஓட்டங்களை எடுத்தார்.இதன்மூலம் விரைவாக நூறு ஓட்ட்டங்களை எடுத்த இரண்டாவது நியூசிலாந்து வீரர் எனும் சாதனை படைத்தார். மேற்கிந்தியத் தீவுகளுக்கு எதிரான ஒருநாள் போட்டிகளில் விளையாட இவர் தேர்வானார். ஆனால் இவரின் தந்தை இறந்ததால் இவர் தொடர் துவங்கப்படுவதற்கு முன்னதகவே அதில் இருந்து வெளியேறினார்.  

மே 2018 இல், நியூசிலாந்து கிரிக்கெட்டால் 2018–19 சீசனுக்கான புதிய ஒப்பந்தம் வழங்கப்பட்ட இருபது வீரர்களில் இவரும் ஒருவர். ஏப்ரல் 2019 இல், அவர் 2019 கிரிக்கெட் உலகக் கோப்பைக்கான நியூசிலாந்தின் அணியில் இடம் பெற்றார்.  

## வெளி இணைப்பு
கொலின் டி கிரான்ஹோம்- கிரிக்கட் ஆக்கைவில் இருந்து  
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# பிரயன் டெவிசன்

** பிரயன் டெவிசன்** (*Brian Davison *, பிறப்பு: திசம்பர் 21 1946), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 476 முதல்தர துடுப்பாட்டப் போட்டிகளிலும், 334 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1967-1988 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.  

## வெளி இணைப்பு
பிரயன் டெவிசன் - கிரிக்இன்ஃபோவில் இருந்து  
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# சான் டேவீஸ்

** சான் டேவீஸ்** (*Sean Davies*, பிறப்பு: அக்டோபர் 15 1973), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஒருநாள் பன்னாட்டுத் துடுப்பாட்டப் போட்டிகளிலும் 17 முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1991-1996 ஆண்டுகளில், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.  

## வெளி இணைப்பு
டேவீஸ்- கிரிக்இன்ஃபோவில் இருந்து  
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# மார்சல் டேவீஸ்

** மார்சல் டேவீஸ்** (*Marshall Davies*, பிறப்பு: ஆகத்து 17 1930), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 20 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1950/51-1956/57 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.  

## வெளி இணைப்பு
[www.cricketarchive.com/Archive/Players/5/5071/5071.htmlமார்சல் டேவீஸ்]- கிரிக்கட் ஆக்கைவில் இருந்து  
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# திருக்கண்ணன்

**<big>'''மலையமான்'''</big>**

| **குலப்பெயர்** | மலையமான் |
| --- | --- |
| **தலைநகரம்** | திருக்கோயிலூர் |
**மலையமான் சோழிய ஏனாதி திருக்கண்ணன்** என்பவன் கபிலர் பாடிய முள்ளூர் மலையில் இருந்துகொண்டு ஆண்ட குறுநில மன்னன். சிறந்த கொடையாளி. வளவனின் கொடி இவனது கோட்டையில் பறந்தது. சோழநாடு அரசன் இல்லாமல் வாடிய காலத்தில் அங்கு ஆட்சி நிலைபெற உதவியவன்.  

இவன் மலையமான் திருமுடிக்காரியின் மகன் எனவும், தன் தந்தை காரி உதவியதை போலவே, இத்திருக்கண்ணனும் சோழன் கிள்ளிவளவனின் ஆட்சியை மீட்க கிள்ளிவளவனுக்கு உதவினான் எனவும் கருதுகின்றனர்.  
## அடிக்குறிப்பு